Hendra Cipta punika lulusan Akademi Seni Drama lan Film (Asdafi) lan saking Fakultas Ékonomi Universitas Gadjah Mada (nanging piyambakipun boten rampung). Panjenenganipun terjun dhateng jagad filem ingkang sepisanan nalika taksih kuliyah ing Asdafi wonten ing filem "Pangeran Diponegoro Pahlawan Gua Selarong" (1972), lan salajengipun ing filem "Perawan Désa" (1978). Panjenenganipun lajeng ugi main sinétron, ing antawisipun inggih punika ing filem "Tuan Demang", "Kaca Benggala" (1995), "Tutur Tinular", "Abad 21" (1996), lan sanès-sanèsipun. Panjenenganipun sampun tilar donya tanggal 24 September 2011 amargi nandhang sakit kanker.